《观兵》
宋代·苏籀

错捐金带子舆台，李典张辽安在哉。
济溺我应知大略，摧锋人自得高才。
伍符勤选加搜练，戎阃徐图妙鉴裁。
引领山西十万骑，中原失御实堪哀。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。